כללי הקורידורסים הינם מין במשפחת דגי החתול המשוריינים Callichthyidae.
השם קורידורס מקורו ביוונית: cory= קסדה ,doras= עור וזה בגלל שתי שורות של קשקשים משוריינים שיש להם לאורך הגוף. הקורידורסים הינם שוכני קרקעית שקטים ומתאימים לאקווריומי דגים טרופיים.במין זה קיימים כ-180 סוגים מוגדרים ועוד רבים שעדיין לא סווגו.
לקורידורס מטאה צבע גוף לבן בהיר לפעמים עם כתמים ורודים. יש לו פסים אנכיים שחורים על העיניים ופס שחור על הגב המתחיל בקרן הארוכה של סנפיר הגבעד לבסיס סנפיר הזנב ותוחם אותו בצורה אנכית.
תנאי האקווריום גודל האקווריום צריך להיות מ-40 ליטר לקבוצה של 5-6 ללא שותפים.על האק' להכיל חול או חצץ דק ולא חד מחשש לפגיעה בגחון והשפם.רצוי להוסיף דקורציה של גזעים ומוסים כמו גאווה מוס.
תזונה בטבע הם אוכלים צמחיה נמוכה, אצות, תולעים וחרקים. ניתן להאכיל בטבליות שוקעות . אוכל כמו תולעי דם וטוביפקס יתקבלו בהתלהבות חי או מת.
רבייה רביית המטאה דומה לרבית כל משפחת הקורידורסים. הם נוטים להתרבות בסתיו עם חילוף העונות ותחילת עונת הגשמים. הורדת הטמפ' והלחץ הברומטרי המשולב עם החלפות מים יעודדו את הרבייה.שילוב של מזון חי כמו טוביפקס ויחס של 2-3 זכרים על נקבה הוא מתכון טוב לעידוד הטלה.
לאחר מכן הזכר והנקבה ישקעו לקרקעית למנוחה קצרה עד שהנקבה תמצא מקום מתאים להדבקת הביצים.הנקבה מטילה בין 60-80 ביצים הבוקעות לאחר 4-5 ימים בטמפ' של 25 מ"צ. יש להתחיל להאכיל לאחר 3 ימים בארטמיה מובקעת.